tomron87/hebrew-wikipedia-sentences-corpus huggingface dataset:
דגם המטוס היה ATR72-600, והוא היה בן 10 חודשים בזמן ההתרסקות.
סיבת התאונה התבררה כטעות חמורה של אחד הטייסים, אחר שאחד לאחר שאחד המנועים חדל לפעול, כ-3 דקות לאחר תחילת הטיסה, והוא כיבה בטעות את המנוע הלא-נכון.
ב-18 בפברואר 2018 התרסקה טיסה 3075 של איראן אסמן איירליינס בעת שעשתה את דרכה מנמל התעופה הבינלאומי מהראבאד בטהראן ליאסוג'.
כל שישים נוסעי המטוס וששת אנשי הצוות נספו באסון.
ב-15 בינואר 2023 התרסקה טיסה 691 של יטי איירליינס בעת טיסת פנים במדינת נפאל; 68 מבין 72 הנוסעים נהרגו.
דגם המטוס היה ATR72-500, כל 62 הנוסעים ואנשי הצוות נהרגו.
ATR (ראשי תיבות של Aerei da Trasporto Regionale - "מטוסים לתעבורה אזורית") היא יצרנית מטוסים איטלקית-צרפתית, שמניותיה מחולקות בצורה שווה בין התאגידים קבוצת איירבוס וקבוצת לאונרדו.
החברה היא היצרנית הגדולה בעולם של מטוסי נוסעים אזוריים בעלי עד 90 מושבים.
מאז הקמתה מכרה ATR יותר מ-1,700 מטוסים למעל 200 חברות תעופה ביותר מ-100 מדינות.
במהלך שנות ה-60 וה-70, יצרניות מטוסים אירופאיות עברו, ברובן, ארגון מחדש, כולל מיזוגים ואיחודים.
בהתאם למגמה זו של שיתוף פעולה פנים-אירופי, חברת התעופה הצרפתית "אירוספטיאלה" ותאגיד התעופה האיטלקי "איריטליה" החלו בדיונים בנושא עבודה משותפת לפיתוח מטוס נוסעים אזורי חדש.
לפני כן, שתי החברות ערכו באופן עצמאי מחקרים עבור קונספטים של מטוסים משלהן, במטרה להשיק דגמים חדשים.
ב-4 בנובמבר 1981 נחתם הסכם שיתוף פעולה רשמי בפריז, צרפת.
הסכם זה סימן לא רק את מיזוג מאמציהם, אלא גם את שילובם של עיצובי הקונספט הנפרדים שלהם לעיצוב מטוס שלם אחד, במטרה להמשיך את פיתוחו וייצורו כמיזם משותף.
המטוס הראשון של החברה היה ATR 42, טיסת המבחן שלו התקיימה באוגוסט 1984, וייצורו הסדרתי החל בדצמבר 1985. בסלון האווירי בפריז בשנת 1985 הציגה החברה מטוס גדול יותר - ATR 72, וייצור סדרתי של מטוס זה החל בשנת 1986.
ביולי 2015 חתמה החברה על הסכם מסגרת לשיווק מערכות ראיה מתקדמות של חברת אלביט מערכות עבור מטוסים מדגם ATR 72-600. ביולי 2023 חתמה אלביט על חוזה לאספקת שני מטוסי סיור המבוססים על דגם זה עבור מדינה באזור אסיה-פסיפיק.
גופי המטוסים של החברה מיוצרים במפעל של קבוצת לאונרדו בנאפולי איטליה, כנפיו במפעל של קבלן משנה בבורדו, והוא מורכב במפעל של החברה בטולוז, בצרפת.
בין לקוחותיה הגדולים של החברה, חברות התעופה הבאות: תאי איירווייז אינטרנשיונל, צ'ק איירליינס, אייר ניו זילנד, אולימפיק איירליינס, לוט פוליש איירליינס, אליטליה, וטארום.
חברת ישראייר - הפעילה במשך השנים 6 מטוסי ATR-42 בסך הכל.
המטוס האחרון מדגם זה יצא משרות בשנת 2012. היא הפעילה בעבר גם שלושה מטוסי ATR 72. תחילה בחכירה והחל מ-2011 רכשה אותם.
חברת ארקיע הפעילה בעבר חמישה מטוסים מסוג ATR 72.
חברת אייר חיפה מפעילה החל משנת 2024, שלושה מטוסים מדגם ATR 72-600 ועוד שני מטוסים נמצאים בהזמנה.
Audio Video Interleave (גם Audio Video Interleaved), הידוע בראשי התיבות AVI, הוא פורמט מכל למולטימדיה שהוצג על ידי מיקרוסופט בנובמבר 1992 כחלק מטכנולוגית וידאו לחלונות.
קובצי AVI יכולים להכיל וידאו ושמע בקובץ מכל המאפשר השמעת השמע עם וידאו סינכרונית.
כמו פורמט DVD וידאו, קובצי AVI מאפשרים תמיכה בזרמים מרובים של אודיו וידאו, אם כי תכונות אלו משמשות לעיתים רחוקות.
קובצי AVI משתמשים גם בתבנית סיומות שפותחה על ידי Matrox קבוצת OpenDML בפברואר 1996. קבצים אלו נתמכים על ידי מיקרוסופט, והם נקראים באופן לא רשמי avi 2.0.
DV AVI הוא סוג קובץ AVI שבו הווידאו מכווץ בהתאם לתקן DV.
קיימים ל-DV AVI שני תת-סוגים: סוג 1 הריבוב המקורי של האודיו-וידאו נשמר תחת חלק הווידאו ב-AVI, ואילו בסוג 2 האודיו נשמר כזרם נוסף בקובץ.
פורמט AVI הוא נגזרת של פורמט Resource Interchange Format המחלק קובץ לבלוקים.
נתוני מסגרת על המולטימדיה נשמרים במקטע INFO וניתן לשלב ב-AVI מידע Extensible Metadata Platform.
כנגזרת של RIF, ניתן לשלב מקטעים נוספים של מידע המזוהים באמצעות קוד בן 4 תווים, ותוכנות שלא תומכות בקוד מסוים יכולות לדלג עליו.
AVG טכנולוגיות (שם קודם: Grisoft) היא חברה צ'כית העוסקת בפיתוח ושיווק תוכנת האבטחה AVG.
החברה נוסדה בשנת 1991 על ידי יאן גריצבאך ותומאס הופר.
משרדי החברה נמצאים בארצות הברית ובאירופה.
החברה משווקת אנטי וירוס חינמי, ובתשלום.
התוכנה תומכת במגוון מערכות הפעלה ובכללן לינוקס, חלונות ואנדרואיד.
ב-7 ביולי 2016 הודיעה החברה על מכירתה לחברת Avast Software (מפתחת avast!) תמורת סכום של 1.3 מיליארד דולר.
בשנת 2001, יאן גריצבאך החליט למכור את Grisoft לבנסון אוק השקעות הון.
ארבע שנים מאוחר יותר, בנסון אוק מכרה נתח של 65% בחברה לאינטל קפיטל השקעות ויזמות תמורת 52 מיליון דולרים.
ב-19 באפריל 2006, Grisoft רכשה את החברה הגרמנית ewido Networks, יצרנית תוכנות אנטי-רוגלה, והתכונות של ewido שולבו בגרסאות החדשות של תוכנת AVG.
ב-6 בנובמבר 2006, הודיעה מיקרוסופט כי מוצרי אבטחת AVG יהיו זמינים ישירות ממרכז האבטחה של Windows ב-Windows Vista.
מאז ה-7 ביוני 2006, תוכנת AVG משמשת גם כרכיב אופציונלי של MailSecurity GFI, המיוצרת על ידי תוכנת GFI.
ב-5 בדצמבר 2007, Grisoft הודיע על רכישת מעבדות Exploit Prevention, מפתחת טכנולוגיית הגלישה הבטוחה LinkScanner.
בחודש פברואר 2008, Grisoft שינתה את שמה ל-AVG טכנולוגיות באופן רשמי.
שינוי זה נעשה כדי להגביר את האפקטיביות של הפעילות השיווקית שלהם.
בחודש ינואר 2009, AVG הכריזה על תוכניותיה לרכישת Sana Security באופן סופי.
שילוב הטכנולוגיות של Sana Security במוצר החינמי, AVG Anti-Virus, נמצא בבדיקה, על פי ג'יי.אר.
הטכנולוגיות שפותחו של Sana Security הן ברישיון לסימנטק.
ב-5 באוקטובר 2009, TA Associates הודיעה על קניית מניות המיעוט של AVG טכנולוגיות תמורת יותר מ-200 מיליון דולרים.
ב-10 בנובמבר 2010, AVG הודיעה על רכישת DroidSecurity הישראלית, חברה המתמחה בתחום פתרונות אבטחה הניידים, למכשירי אנדרואיד.
עם השלמת רכישת DroidSecurity תהפוך לחברת בת בבעלות מלאה של AVG ומנכ"ל DroidSecurity והמייסד השותף, ערן פפר, מונה למנהל הכללי של קבוצת הפתרונות הניידים של AVG.
מספר חודשים לאחר מכן, רכשה AVG חברה ישראלית נוספת Visionize, חברה שעסקה בפיתוח סרגלי כלים.
בפברואר 2012 הנפיקה החברה מניות בבורסת ניו-יורק NYSE.
בספטמבר 2014 רכשה AVG את חברת Location Labs המתמחה בטכנולוגיית אבטחה לסלולר, בסכום של 220 מיליון דולר.
בנובמבר 2015 רכשה AVG את אפליקציית התמונות הישראלית Flayvr (פלייבר) של היזמים רון לוי ועדי אשכנזי בכ־5.5 מיליון דולר
ל-AVG מרכז פיתוח בתל אביב שהוקם בשנת 2011 לאחר הרכישה הראשונה שביצעה AVG בישראל.
המרכז העוסק בעיקר בפיתוח פתרונות אבטחה למכשירי טלפון ניידים.
משרדי החברה שוכנים במגדל אדגר 360 בתל אביב, ומועסקים בה עובדי שלוש החברות שנרכשו על ידי AVG לאורך השנים (DroidSecurity, Visionize, Flayvr).
מנכ"ל AVG ישראל מאז שנת 2015 הוא הראל טייב.
בדצמבר 2016, מספר חודשים לאחר שנרכשה על ידי חברת Avast, הודיעה החברה על סגירת מרכז הפיתוח בישראל, כחלק ממהלך התייעלות עולמי של החברה.
ה-Automated Transfer Vehicle (חללית מטען אוטומטית) הנקראת בקיצור ATV, הייתה חללית אספקה רובוטית, פרי פיתוחה של סוכנות החלל האירופית (ESA).
ה-ATV תוכננה כך שתוכל לשאת אספקה אל תחנת החלל הבין-לאומית (ISS), הנמצאת במסלול LEO, ולשמש להעלאת מסלול התחנה.
בנוסף, מפני שהחללית כוללת תא מדוחס, היא יכלה לשמש כהרחבה זמנית של תחנת החלל.
ה-ATV כללה טכנולוגיות מתקדמות ביותר, אשר אפשרו לה לנווט לבדה בחלל ולעגון בתחנת החלל הבין-לאומית בצורה אוטומטית.
במהלך שנות שירותה בין 2008–2015 שוגרו בהצלחה חמש חלליות ATV.
הראשונה, "ז'ול ורן", שוגרה ב-9 במרץ 2008, השנייה, "יוהאנס קפלר" שוגרה ב-16 בפברואר 2011, השלישית, "אדוארדו אמלדי" שוגרה ב-23 במרץ 2012, והרביעית, "אלברט איינשטיין" שוגרה ב-5 ביוני 2014. החללית החמישית והאחרונה, "ז'ורז' למטר", שוגרה ב-29 ביולי 2014. חלליות ה-ATV שוגרו על גבי המשגר אריאן 5, גם הוא פרי פיתוח ESA.
ה-ATV תוכננה לשרת יחד עם חללית הפרוגרס של סוכנות החלל הרוסית.
ל-ATV שטח אחסון גדול פי שלושה מהחללית פרוגרס, אך בדומה לה, גם שטח האחסון שלה מדוחס ומאפשר לאסטרונאוטים להיכנס אליה ללא צורך בלבישת חליפת חלל.
תא המטען של ה-ATV פותח ממודל הלוגיסטיקה הרב תכליתי (MPLM), פרי פיתוחה של סוכנות החלל האיטלקית, שנישא בתוך תא המטען של מעבורות החלל אל תחנת החלל הבין-לאומית כשבתוכו מטען ואספקה.
מערכת העגינה של החללית כוללת שני וידאומטרים ושני טלגוניאומטרים שפותחו על ידי סודם, חברת בת של EADS.
מערכות עיבוד המידע לתהליך העגינה והחרום פותחו על ידי CRISA (גם היא חברת בת של EADS).
מערכות ניטור נוספות לחללית מסופקות על ידי מערכת הטלמטריה Kurs המשמשת את חלליות הסויוז והפרוגרס.
מידע חזותי במהלך העגינה מסופק על ידי מצלמות המורכבות על מודל העגינה Zvezda של תחנת החלל הבין-לאומית.
כמו הפרוגרס, גם ה-ATV משמשת גם לפינוי פסולת מתחנת החלל.
ה-ATV שוקלת בשיגור כ-20.7 טון, מתוכם כ-8 טון הם מטען:
1,500 עד 5,500 מטען יבש (רכיבים מדעיים וציוד כגון בגדים ואוכל);
עד 4,700 ק"ג דלק לתדלוק תחנת החלל, או להעלאת מסלול התחנה.
הקבלן הראשי בפיתוח החללית הוא EADS Astrium Space Transportation, תאגיד הכולל בתוכו חברות בת רבות.
פיתוח החללית החל ב-Les Mureaux שבצרפת, ועבר לברמן, גרמניה, עם תחילת המעבר מפיתוח לייצור.
על מנת להקל על התקשורת בין המפתחים ל-ESA, הוקמה ב-Les Mureaux קבוצה משולבת של ESA והמפתחים, שפורקה עם תום הליך הפיתוח.
חללית ה-ATV הראשונה הגיעה אל מרכז החלל הגיאני, גיאנה הצרפתית, ב-31 ביולי 2007, אחרי מסע של כשבועיים מנמל רוטרדם.
החללית קיבלה את הכינוי "ז'ול ורן", על שם סופר המדע הבדיוני הצרפתי הידוע ז'ול ורן, ושוגרה לחלל בהצלחה ב-9 במרץ 2008. ב-2004 חתמה ESA חוזים לבנייתם של 4 חלליות ATV נוספות (מלבד "ז'ול ורן").
פיתוח ה-ATV מוערך בכ-1.35 מיליארד אירו, וכל חללית עולה כ-300 מיליון דולר, לא כולל עלות השיגור.
חלליות ה-ATV מיועדות לשיגור פעם ב-17 חודשים, על מנת לספק את צרכיה של תחנת החלל הבין-לאומית.
החלליות נעזרות בגלאי כוכבים ובמערכת GPS על מנת להתקרב אל תחנת החלל.
במרחק של 249 מטרים מהתחנה, מחשבי החללית נעזרים בווידאומטרים ובטלגוניאומטרים לביצוע תמרוני העגינה.
העגינה מתבצעת באופן אוטומטי לחלוטין.
אם מתעוררות בעיות בתהליך העגינה, אחד מאנשי התחנה יכול להפעיל תוכנה למניעת התנגשות המרחיקה את החללית מהתחנה.
עם עגינת החללית בתחנה, נכנסים אנשי הצוות אל החללית ופורקים אותה ממטענה.
מכלי המטען הנוזלי של החללית מחוברים בצינורות אל מערכת המרוקנת אותם אל מכלי התחנה.
חללית ה-ATV נשארת מעוגנת לתחנת החלל במצב רדום במשך שישה חודשים, עם האשנב פתוח, כך שהיא משמשת גם כהרחבה לתחנה.
במהלך ששת החודשים ממלאים אנשי הצוות בתחנה את החללית בפסולת.
כל 10 עד 45 יום מופעלים מנועי החללית כדי להעלות את מסלול התחנה.
משמשימת החללית הושלמה היא נפרדת מתחנת החלל, כשהיא נושאת על סיפונה עד 6.5 טון פסולת.
מנועי החללית מציבים אותה במסלול חדירה לאטמוספירה, באופן שהחדירה תתבצע מעל האוקיינוס האטלנטי.
בעת החדירה לאטמוספירה, מתפרקת החללית ונשרפת על כל תכולתה.
שיגורה של ATV-1, חללית ה-ATV הראשונה, נדחה מספר פעמים לפני ששוגרה לבסוף ב-9 במרץ 2008. החללית קיבלה את השם "ז'ול ורן" על שם סופר המדע הבדיוני הידוע שנפטר ב-1905. החללית נשאה עימה אל תחנת החלל הבין-לאומית, מלבד למטען, שני כתבי יד מקוריים של הסופר, מזכרת סמלית לאנשי הצוות בתחנה.
החללית שוגרה על גבי משגר אריאן 5 מבסיס החלל האירופי קורו למסלול בגובה 300 ק"מ.
החללית נפרדה ממשגר האריאן ולאחר מספר שבועות בחלל, במהלכם נבדקו מערכות החללית, עגנה החללית בהצלחה בתחנת החלל הבין-לאומית ב-3 באפריל 2008, 14:45 UTC.
ב-5 בספטמבר 2008 נפרדה החללית מתחנת החלל וב-29 בספטמבר חדרה לאטמוספירה ונשרפה מעל האוקיינוס השקט.
ב-17 בפברואר 2011 שוגרה החללית ATV-2, מבסיס החלל קורו.
החללית קיבלה את השם "יוהאנס קפלר" על שם האסטרונום, מתמטיקאי והאסטרולוג הגרמני הנודע בן המאה ה-17. החללית, שנשאה 7,000 ק"ג מטען אל תחנת החלל הבין-לאומית, היא רכב החלל הכבד ביותר ששיגרה סוכנות החלל האירופית מעולם.
החללית עגנה בתחנת החלל בהצלחה ב-24 בפברואר 2011.
ב-29 באפריל 2011 הופעלו מנועי החללית ושימשו לסובב את תחנת החלל כדי שחללית פרוגרס רוסית תוכל לעגון גם היא בתחנה.
בעקבות דחיית משימת STS-134 של מעבורת החלל אנדוור, הוארכה משימת החללית והיא נפרדה מתחנת החלל רק ב-20 ביוני 2011. היא חדרה לאטמוספירה יום לאחר מכן, ב-21 ביוני, ונשרפה באטמוספירה.
חללית ה-ATV השלישית, שקיבלה את השם "אדוארדו אמלדי", על שם הפיזיקאי האיטלקי שנפטר ב-1989, הגיעה לבסיס קורו באוגוסט 2011 לקראת שיגורה שתוכנן ל-9 במרץ 2012. לאחר מספר עיכובים בשיגור שוגרה החללית בהצלחה ב-23 במרץ 2012 מבסיס קורו על גבי משגר אריאן 5, כשבתוכה 6,595 ק"ג מטען.
החללית עגנה בהצלחה בתחנת החלל הבין-לאומית ב-28 במרץ, 22:31 UTC.
החללית סיימה את תפקידה כמתוכנן, וב-4 באוקטובר 2012 נשרפה באטמוספירה.
חללית ה-ATV הרביעית קיבלה את שמו של הפיזיקאי יליד גרמניה אלברט איינשטיין.
החללית שוגרה ב-5 ביוני 2013 על טיל אריאן 5 ממרכז החלל הגיאני בגינאה הצרפתית.
זו חללית ה-ATV הכבדה ביותר ששוגרה עד אותה העת, ובנוסף גם החללית הכבדה ביותר ששוגרה על טיל אריאן 5, במאסה של כ-20,235 קילוגרמים.
חללית ה-ATV החמישית והאחרונה קיבלה את שמו של האסטרונום והפיזיקאי הבלגי ז'ורז' למטר.
היא שוגרה ב-29 ביולי 2014ועגנה בתחנת החלל ב-12 באוגוסט.
היא חללית ה-ATV הכבדה ביותר וגם המטען הכבד ביותר ששוגר על אריאן 5, ובכך שברה את השיא של קודמתה (20,275 ק"ג).
החללית חדרה לאטמוספירה ב-15 בפברואר 2015. על החללית הייתה מצלמה מיוחדת אשר אמורה הייתה לשדר צילומים של החללית במהלך החדירה לאטמוספירה.
אולם מהטלמטריה שהתקבלה, הסתבר שאף על פי שהמצלמה צילמה כ-6,000 תמונות במהלך הכניסה לאטמוספירה, היא לא הצליחה לשדר את התמונות.
משימות ה-ATV מנוטרות ונשלטות ממרכז הבקרה ATV (ATV-CC) הממוקם במרכז החלל טולוז (CST) בטולוז, צרפת.
המרכז אחראי לתכנון וביצוע כל תמרון ומשימה של החללית, מרגע היפרדותה מהמשגר ועד לחדירתה לאטמוספירה.
המרכז נמצא תמידית בקשר עם מרכז הבקרה קולומבוס (Col-CC) באוברפאפנהופן, גרמניה, המספק ל-ATV-CC תקשורת עם מערכת ה-TDRSS האמריקאית ומערכת ארטמיס האירופית, על מנת שהחללית תוכל לתקשר עם תחנת החלל הבין-לאומית.
ATV-CC מתאמת את כל פעולותיה עם מרכז הבקרה של נאס"א במרכז החלל ג'ונסון שביוסטון, טקסס, ועם מרכז הבקרה FKA של סוכנות החלל הרוסית במוסקבה, רוסיה.
בעקבות החלטתה של נאס"א להוציא את מעבורות החלל משימוש ב-2011, החלה סוכנות החלל האירופית סדרת מחקרים במטרה לבחון את יכולות השדרוג של חללית ה-ATV, כך שתוכל להוות תחליף מסוים למעבורת.
אחד המחקרים, שבחן את האפשרות להוסיף לחללית תא שיוכל לשרוד את החדירה לאטמוספירה, ובכך להחזיר מטען מתחנת החלל הבין-לאומית לכדור הארץ, הפך למועמד לפיתוח מתקדם.
דגם זה, שקיבל את השם CARV, יוכל לשמש, עם שדרוגים נוספים, לשיגור צוותים אל תחנת החלל.
להלן מספר הצעות שהועלו לשדרוג החללית (מלבד CARV):
מיני תחנת חלל – הצעה זו כללה בניית חלליות ATV בעלות שתי נקודות עגינה, אחת בכל קצה של החללית.
בחללית ה-ATV הנוכחית, קיימת תחנת עגינה אחת בקצה אחד ומנוע בקצה השני, לכן בעיצוב המוצע, נחירי הפליטה של המנוע יסודרו כך שניתן יהיה למקם תחנת עגינה גם בצד זה.
עיצוב מוצע זה יאפשר לחלליות פרוגרס, סויוז ו-ATV נוספות לעגון בה וכך להפוך אותה לתחנת חלל קטנה.
מערכת אחזור מטען – חללית זו, הנקראת PARES (Payload Retrieval System), הייתה נושאת בתוכה קפסולה קטנה, שהייתה יכולה לשרוד את החדירה לאטמוספירה, ולתוכה היה מכניס צוות התחנה מספר ק"ג של מטען.
הצעה זו נבחנה גם עבור חלליות הפרוגרס וה-HTV.
חללית מטען דו כיוונית – בחללית זו, שכונתה CARV (Cargo Ascent and Return Vehicle), היה מוחלף התא המדוחס בקפסולה שהייתה מסוגלת לשרוד את החדירה לאטמוספירה, ולהחזיר מטען לכדור הארץ.
כמו כן, היא הייתה מותאמת לעגינה בחלק האמריקאי של תחנת החלל הבין-לאומית (מודל זווזדה בו עוגנות חלליות ה-ATV הוא חלק מהאזור הרוסי של התחנה).
מפני שתחנות העגינה בחלק האמריקאי של התחנה גדולים יותר, ניתן היה להכניס לחללית חבילות אספקה סטנדרטיות (ISPR), שהיו מובאות לתחנה על ידי מעבורות החלל (וכיום ניתנות לשיגור רק ב-HTV).
חללית מאוישת – הצעה זו, הנמצאת גם היא בבחינה, דומה ל-CARV, כך שבמקום תא מדוחס תכלול החללית קפסולת חזרה לאטמוספירה מדוחסת.
ההבדל המרכזי מגרסת ה-CARV היא שדגם זה יכלול מערכת מילוט שתרחיק את הקפסולה, בה שוהה הצוות, מהמשגר או מתא השירות במקרה חירום.
קפסולת הצוות של חללית זו תוכל לשאת בין 4 ל-5 אנשי צוות.
כמו כן נבחנו הצעות לשגר את ה-ATV על משגרים נוספים מלבד האריאן 5.
ATP סינתאז (ATP synthase) הוא חלבון שתפקידו לייצר ATP מאדנוזין דו זרחתי (+ADP) וקבוצת זרחה (Pi).
במהלך תהליך הזרחון החמצוני בתא נוצר מפל של פרוטונים אשר מהווים את מקור האנרגיה ליצירה של הATP.
החלבון נמצא בממברנה הפנימית של המיטוכונדריה ביצורים אאוקריוטים ובממברנת התא ביצורים פרוקריוטים ואילו באורגניזמים אשר יכולים לעשות פוטוסינתזה החלבון נמצא בממברנת התילקואיד אשר בצמחים נמצא בכלורופלסט, ובכחוליות נמצא בציטופלזמה.
קומפלקס חלבוני זה מורכב משני אזורים עיקריים:
Fo – אזור ממברנלי, דרכו עוברים פרוטונים המגיעים מהחלל הבין־ממברנלי ועוברים את המטריקס.
F1 – אזור פריפריאלי, באזור זה נכנסות מולקולות ADP + Pi ומתקבלת מולקולת ATP.
אזור F1 מורכב משלוש תתי־יחידות של אלפא ובתא, אל תת-היחידה הראשונה נכנסים ADP + Pi, נוצרת מולקולת ATP שעוברת אל תת-היחידה השנייה ויוצאת דרך תת-היחידה השלישית.
המעבר בין תת-היחידות מתרחש הודות למעבר הפרוטונים דרך החלבון Fo, אשר גורם לסיבוב ובכך לשינוי קונפורמציה בחלק F1 של החלבון ולשחרור מולקולת ה־ATP.
האנרגיה המושקעת התהליך משמשת להוצאת ה־ATP מהחלבון ולא על מנת ליצור את ה־ATP.
יצירת ה־ATP לא דורשת השקעה של אנרגיה.
בסה"כ נדרשים 4 פרוטונים על מנת ליצור מולקולת ATP אחת: 3 פרוטונים כדי ליצור בפועל את ה-ATP ועוד פרוטון כדי להעביר ADP + Pi אל תוך המטריקס.
אופן פעולת החלבון מזכיר מנוע, ובאמת בציר התנועה של השוטונים תאי זרע ישנו קומפלקס חלבונים שדומה במנגנון ל-ATP סינתאז.
על ידי חיקוי התהליך, יוצר המנוע הקטן בעולם .
Anti-Virus Guard (ראשי תיבות AVG, מאנגלית: שומר אנטי-וירוס) היא תוכנת אנטי-וירוס ובטיחות אינטרנט התומכת בפלטפורמות המחשוב: Microsoft Windows, לינוקס, OS X ו-FreeBSD ופותחה על ידי טכנולוגיות AVG (בעבר נקראה Grisoft).
ב-7 ביולי 2016 פורסם על מכירת חברת AVG לחברת Avast Software (מפתחת avast!) תמורת סכום של 1.3 מיליארד דולר.
המותג AVG הוא המוצר הראשון של חברת Grisoft, השם הוא ראשי התיבות של "Anti-Virus Guard" .
בשנת 1997, הרישיונות הראשונים לתוכנה נמכרו בגרמניה ובבריטניה.
AVG הוצג בארצות הברית ב-1998.
המהדורה החינמית של AVG עזרה לעורר מודעות ולפרסום קו המוצר.
בשנת 2006, עם רכישת חברת התכנות הגרמנית ewido Networks המתמחה בתוכנות אנטי-וירוס, חבילת האבטחה של AVG גדלה וכללה תוכנת אנטי-ריגול.
באותה השנה חברת Microsoft הודיעה שרכיבי AVG יהיו זמינים ישירות במערכת ההפעלה Windows Vista.
בינואר 2009, טכנולוגיות AVG רכשה את Sana Security, מפתחת תוכנת מניעת גנבות זהות.
התוכנה שולבה במגוון מוצרי האבטחה של AVG שהושקו במרץ 2009.
על פי טכנולוגיות AVG, מעל 106 מיליון משתמשים מחזיקים בתוכנת האנטי-וירוס AVG, כולל המשתמשים במהדורה החינמית.
גרסאות עבור מערכות הפעלה של Windows
טכנולוגיות AVG מספקת מספר מוצרי AVG המתאימים למערכות הפעלה Windows 2000 והלאה.
בנוסף החברה מספקת את התוכנה במגוון גרסאות עבור מערכות הפעלה שונות כמו לינוקס, FreeBSD ולאחרונה Mac OS X.
גרסת 9.0 של תוכנת האנטי-וירוס זמינה במהדורות חינמיות ומסחריות.
AVG 9.0 כוללת תוכנה להגנת גנבת זהות מאז עסקת שותפות עם חברת Intersections.
עוד בתוכנה: Resident Shield, חומת אש ומודולי הגנת זהות.
מרכיב ה-LinkScanner שבתוכנה שופר כדי לצמצם איומי פישינג.
גרסה 9 הייתה הגרסה האחרונה שתמכה במערכת ההפעלה Windows 2000.
המהדורה החינמית של AVG פרסמה בתוכה בעבר את המהדורה הלא-חינמית של AVG אנטי-וירוס ו-AVG אבטחת אינטרנט באמצעות פרסומות פופ-אפ, הטוענות לספק רמות יותר מקיפות של הגנה.
משתמשי AVG אנטי-וירוס בגרסת 8.5 כעת גם כפופים לקמפיין פרסומות פופ-אפ עבור "שדרוג מומלץ" של AVG אבטחת אינטרנט.
כל הגרסאות של מוצרי AVG, למעט המהדורה החינמית של AVG Anti-Rootkit, תואמים לגרסאות 64-ביט של ווינדוס.
גרסאות עבור מערכות הפעלה של FreeBSD\לינוקס
בפעם הראשונה בגרסה 7.5, טכנולוגיות AVG מספקת פתרון למערכות הפעלה FreeBSD.
טכנולוגיות AVG שילבה גלאי דואר-זבל בנוסף לגלאי וירוסים עבור לינוקס\FreeBSD.
תוכנת אנטי-וירוס והגנה לאנדרואיד מגיעה בגרסת טלפון חכם או בגרסת טאבלט.
לכל גרסה ישנה המדרגה הבסיסית אשר מופצת בחינם, והמדרגה המתקדמת הנרכשת בתשלום על ידי המשתמשים.
לטובת הגנת פרטיות מציעה AVG את AVG PrivacyFix ואת כספת AVG עבור אנדרואיד.
Multimi הוא פרויקט משותף של AVG וחברת הסטארט-אפ הישראלית Zbang, ה-Multimi הוא יישום חינמי עבור שולחן עבודה של ווינדוס ו-iPad העוזר לארגן ולשתף תכנים בין תיבת הדואר הנכנס, רשתות חברתיות, לוחות שנה ואלבומי מדיה.
AVG PC TuneUp הוא יישום המיועד להגביר את מהירות המחשב על ידי הסרת קבצים שעלולים להאט את מערכת ההפעלה וייעול של חלק מהגדרותיו.
אם משתמש לא רוכש את מוצר זה כאשר הוא רוכש את מוצר האנטי-וירוס, AVG מיד תציג בתוכנה פרסומות פופ-אפ כדי לעודד אותו לרכוש את המוצר.
נכון לשנת 2014, יש מספר דיווחים שראשיתם בשנת 2012 הטוענים שסרגל הכלים SafeGuard מאת AVG מתקין עצמו ללא הסכמת המשתמש, כתופעת לוואי של התקנת יישומים אחרים.
סרגל הכלים כנראה עלול לגרום לבעיות משמעותיות בזיכרון RAM.
ברגע שמותקן, סרגל הכלים כמעט בלתי אפשרי להסרה: אופציית ההסרה שלו לא מתפקדת.
יש הרבה דיונים ופרסומי בלוגים המתארים הליכים מורכבים עבור הסרת סרגל הכלים של AVG עם תוצאות מעורבות.
המהדורה החינמית של AVG אנטי-וירוס גרסת 2012 נבחרה על ידי עורכי מגזיני מחשבים לזוכה בקטגוריית האנטי-וירוס.
AVG אנטי-וירוס גרסת 2013 דורג 5 מתוך 5 כוכבים מאתר Download.com מאת CNET.
האנטי-וירוס גרסת 2014 דורג 4.5 מתוך 5 כוכבים באתר Download.com.
AUTOEXEC.BAT הוא קובץ מערכת אשר מקורו במערכות הפעלה מסוג DOS.
הוא קובץ טקסט פשוט הנכתב כקובץ אצווה, ונמצא בתיקיית השורש שבהתקן האתחול.
שם הקובץ הוא קיצור של המילים "automatic execution" המתארות את הפונקציה של הרצת פקודות אוטומטית בזמן הפעלת מערכת ההפעלה.
שם הקובץ נטבע בהתאם למגבלות ה"שם קובץ 8.3" של משפחת מערכות הקבצים FAT.
הקובץ AUTOEXEC.BAT נקרא בתום עליית מערכת ההפעלה בכל הגרסאות של מערכת ההפעלה DOS, כולל MS-DOS 7.x אשר נמצא בשימוש במערכות ההפעלה חלונות 95, 98 ו-ME, ששם הוא רק מנתח משתני מערכת כחלק מהניסיון להפחית תלויות בהורשה.
תחת מערכות DOS, הקובץ AUTOEXEC.BAT מורץ לאחר שעובד הקובץ CONFIG.SYS.
ב-Windows NT ויורשותיה XP, ו-Vista, הקובץ מורץ בעת התחברות המשתמש.
בחלונות ME, כל מידע המתקבל מהקובץ חוץ מקבלת משתני מערכת, אינו מעובד .
AVX (ראשי תיבות של: Advanced Vector Extensions) הוא סט הרחבה לארכיטקטורת קבוצת הפקודות x86 (instruction set architecture) של מעבדי אינטל ו-AMD שהוצעה על ידי אינטל במרץ 2008 ונתמכה על ידי אינטל עם מיקרו-ארכיטקטורת המעבדים "Sandy Bridge", שפותחה בסניף הישראלי של אינטל.
זו יצאה לאור ברבעון הראשון של 2011, ולאחר מכן עם המיקרו-ארכיטקטורה "Bulldozer" של AMD ברבעון השלישי באותה שנה.
ל-AVX מאפיינים חדשים, הוראות חדשות וסכמת קידוד חדשה.
AVX2 מרחיב את מרבית הפקודות האינטגרליות ל-256 ביט וחושף את FMA.
AVX-512 מרחיב את AVX לתמיכה ב-512 ביט עם קידוד "EVEX prefix" שהוצע לראשונה על ידי אינטל ביולי 2013 ונתמך על ידי מעבדי "Knights Landing" שתוכננו לצאת ב-2015.
ATMOS (ראשי תיבות: Autonomous Truck Mounted howitzer System) היא מערכת ארטילריה מודרנית ישראלית שפותחה על ידי סולתם מערכות ומיוצרת כעת על ידי אלביט מערכות.
המערכת מורכבת מתותח הוביצר בקליבר 155 מ"מ (קליבר נאט"ו הסטנדרטי) הנישא על משאית 6x6 בעלת עבירות גבוהה.
מערכת זו תוכננה כדי לענות על דרישות הצבא המודרני במאה העשרים ואחת: קצב אש גבוה, מערכת טעינה אוטומטית, טווח מקסימלי גדול, מגוון מערכות המאפשרות להשיג דיוק גבוה במגוון תנאים, ויכולות פריסה מהירה.
התותח הוצג לראשונה בשנת 1999, וגרסה נוספת שלו הוצגה בשנת 2001 על ידי סולתם מערכות.
הוא פותח בשל ההתחדשות של צבאות ברחבי העולם ולאור ההתיישנות של תותחי ה-M-109 הנפוצים.
התותח פותח על בסיס תותח M-71, ותוכנן להיות בעל ניידות גבוהה ועלות ראשונית וגם תפעולית נמוכה.
התותח נועד בעיקר לייצוא אך גם לשימוש בצה"ל.
עד סוף שנת 2001 סיימה סולתם ניסויים נרחבים בתותח, במהלכם ירה התותח למעלה מ-1,000 פגזים.
החל משנת 2003 התותח החל להתמודד במכרזים ברחבי העולם, והוצע לצבאות שמשתמשים ב-M-71 הנגרר.
צה"ל בדק את התותח, אך לבסוף הוחלט לשדרג את תותחי ה-M-109 בגרסת "דורס".
עם זאת, בשל הרצון של צה"ל לחדש את המערך הקני של חיל התותחנים הציגה סולתם גרסה מתקדמת יותר של התותח.
הוצגה גם גרסה שהייתה מיועדת לצבא רומניה, ונבנו שלושה אבות טיפוס מסוג זה, אך הוחלט לא להצטייד בתותח.
ב-2017 החליט משרד הביטחון להצטייד בגרסה מתקדמת של ה-ATMOS, שכעת מיוצר על ידי אלביט מערכות, כתותח העתיד של צה"ל.
ב-2021 הוחלט כי התומ"ת, מדגם SIGMA 155 המשופר, ייכנס לשירות ב-2024 וייקרא בצה"ל "רועם".
ATMOS הוא למעשה תותח הוביצר מודולרי, שמורכב על משאית בעלת הנעה של 6x6, בעלת עבירות גבוהה, שאמורה לנסוע במהירות של 90 קמ"ש בכביש.
על המשאית מתקינים את כל הדרוש לתותח, כולל מערכת בקרת אש ומערכת ליצירת חשמל הדרושה להפעלת כל מערכות העזר.
הרכבת התותח על המשאית מספקת מגוון יתרונות: תחזוקה זולה יותר, מהירות גבוהה בכביש, חיסכון לוגיסטי במובילים כבדים, וגמישות מבצעית המאפשרת להעביר את התותח בקלות בין גזרות.
הוא גם תוכנן לעמוד במתקפה של אש נגד סוללות.
מרכב משאית לוקה בחסרונות אלו, שהם צרכים של מלחמה כנגד צבאות סדירים, המאפשרת יכולת תנועה לעומק שטח עוין.
מרכב משאית יכול לירות רק מתוך שטח ידידותי ומוגן, ואינו יכול לנוע באופן צמוד עם כוחות השריון והחי"ר הממוכן, בעומק שטח עוין.
כדי להתגבר על חסרונות אלה, הועלו הצעות להרכיב את התותח על מרכב זחלים ממוגן, כמו מרכב בראדלי, שעליו הורכבה לדוגמה מערכת MLRS.
אפשרות נוספת שהועלתה היא לשלב בין השניים, כלומר חלק מהחטיבות ישתמשו במרכב זחלים, כמו של הבראדלי, וחלק ישתמשו במרכב אופני - של משאית 6x6 בעלת עבירות גבוהה.
ATMOS תוכנן להיות מערכת עצמאית בשטח, ללא תלות בכוחות אחרים.
בהתאם לכך, למערכת יש מחשב טקטי, מערכת ניווט אינרציאלית (INS), כמו גם מערכת ניווט לוויינית (GPS) המורכבת בכל תותח בנפרד, מה שמאפשר לו יכולות ניוד ואש עצמאיות, ללא תלות בקרון הבקרה.
למערכת יש גם מערכת ראייה ליום ולילה, לאיתור מטרות באופן עצמאי ואף מכ"ם לבדיקת מהירות הלוע של התותח.
המערכות המתקדמות האלו נותנת יכולות רבות לתותח, לדוגמה, המערכות מאפשרות לחשב את הסטייה של הפגז הראשון שנורה, ולשפר את הדיוק מיד לאחר הירי.
: צבא אזרבייג'ן מפעיל 6 מערכות.
: צבא קמרון מפעיל 18 מערכות.
: צבא תאילנד מפעיל 18 מערכות.
: צבא אוגנדה מפעיל 6 מערכות.
: צבא הפיליפינים מפעיל 12 מערכות.
: צבא זמביה מפעיל 6 מערכות.
: מערכת ATMOS 2000 אחת לפחות
: הצבא ירכוש 18 יחידות של הוביצר מתנייע שפותח על ידי חברת אלביט מערכות הישראלית.
: פולין אמורה להציג את AHS Kryl 155mm Howitzer, גרסה מתוצרת מקומית של ATMOS 2000.
: ב-2 במרץ 2023 נחתם חוזה בין אלביט מערכות לדנמרק לאספקת מספר סוללות ATMOS בהיקף של 119 מיליון דולר בתקופה של שנתיים.
חוזה זה נחתם בעקבות המלחמה של אוקראינה בפלישה הרוסית אליה, שעקב כך, העבירה דנמרק 20 תומ"תים מדגם CAESAR.
: בתחילת שנת 2024 הגיעו אלביט וממשלת ברזיל להבנות ולפיהם אלביט תספק לה 36 תותחים בעסקה של כ-150 מיליון דולר.
במאי 2024 הודיעה ממשלת ברזיל על השעיית החתימה הסופית על ההסכם בעקבות המתיחות בין המדינות על רקע מלחמת חרבות ברזל.
: בפברואר 2025 דווח כי מרוקו העדיפה את התותח הישראלי על פני רעהו הצרפתי וכי עסקה של כ-36 כלים אמורה להיחתם בין הצדדים.
ATacMS (ראשי תיבות באנגלית של: Army Tactical Missile System) הוא טיל קרקע-קרקע (SSM) המיוצר על ידי לוקהיד מרטין.
הטיל בעל טווח של מעל 160 ק"מ, מונע על ידי דלק מוצק, אורכו 4 מטרים וקוטרו 610 מילימטרים.
ניתן לשגר ATACMS ממגוון משגרים, כולל ממשגרי MLRS ו-HIMARS.
משגר ATACMS הוא בעל מכסה עם שישה מעגלים כמו מכסה סטנדרטי של רקטות MLRS.
השימוש המבצעי הראשון של ATACMS היה במהלך מבצע סופה במדבר, בו נורו 32 טילים ממשגר M270 MLRS.
במהלך "מלחמת עיראק" נורו יותר מ-450 טילים.
ונכון לתחילת 2015, מעל 560 ATACMS טילים נורו בפעילות מבצעית.
בעבר כונה M39A1, הטיל משתמש בהנחיית GPS/INS, נושא 275 M74 חימושי מצרר וטווח 165 ק"מ.
בלוק II (בתחילה כונה MGM-140C ולפני כן, M39A3) נועד לשאת מטען של 13 חימושי BAT (נ"ט), מתוצרת נורתרופ גרומן.
עם זאת, בשלהי 2003, צבא ארצות הברית ביטל את המימון לטילי ATACMS עם חימושי BAT, ולכן MGM-164A מעולם לא הפך למבצעי.
במקור כונה Block IA Unitary או MGM-140E, הבלוק החדש, IVA מחליף רש"ק של 230 פצצונות בחימושי M74. הוא משתמש באותה הנחיית GPS/INS, כמו MGM-140B.
חוזה הפיתוח נחתם בדצמבר 2000.
במרץ 2016, לוקהיד מרטין, בואינג, וריית'יאון הודיעו כי הם מתמודדים על מכרז לפיתוח טיל LRPF (ראשי תיבות של Long Range Precision Fires) שיעמוד בדרישות צבא ארצות הברית.
הטיל אמור להיות בעל מהירות גבוהה יותר וטווח של עד 500 ק"מ (מוגבל על ידי ההסכם לפירוק נשק גרעיני לטווחים בינוניים).
ב-2017, נתן צבא ארצות הברית לריית'יאון אישור להתקדם עם שלב ביגור הטכנולוגיה והפחתת הסיכון (TMRR).
שלב זה בפיתוח מכונה "DeepStrike" ("תקיפת עומק").
טאיוואן - חוזה של 916 מיליון דולר תמורת 226 טילים וערכות שיפור למשגרים עבור איחוד האמירויות הערביות וטאיוואן.
קוריאה הדרומית - ב-2002, נרכשו 111 טילי ATACMS Block I ובנוסף, 110 טילי ATACMS Block IA.
MTV Ava הוא ערוץ טלוויזיה בפינלנד והראשון שקהל היעד שלו הוא נשות המדינה.
שידורי הערוץ החלו ב-1 במרץ 2008. הוא משודר ללא תשלום ברשתות הכבלים וברשת השידור היבשתית; הוא עזב את השידורים הלווייניים והוחלף בידי MTV3 קומדיה.
הערוץ הפך לחופשי ב-15 בינואר 2011 ובמקביל שינה את שמו ל-AVA.
ב-21 בדצמבר 2011 העניקה הממשלה ל-MTV Oy רישיון שידור לערוץ A.
הערוץ החל לשדר ברשת היבשתית (המקבילה הפינית לעידן+) ב-1 בפברואר 2012 בערוץ 13.
ב-22 באוגוסט 2012 ערוץ AVA חידש את עצמו עם סמל חדש, פסקול חדש ואריזה גרפית חדשה.
אליפות העולם בהוקי קרח 2012
AV-Comparatives הוא אתר של ארגון אוסטרי ללא כוונת רווח שמבצע השוואות תכופות בין תוכנות אנטי-וירוס שונות ומדרג אותן על פי מספר קריטריונים.
הבדיקות מצטיינות במתודולוגיה שקופה למשתמש, ובמדגם גדול.
סוגי הבדיקה העיקריים והמתודולוגיה מאחוריהם
באתר החברה מצוינים 18 סוגי בדיקה.
בבדיקה זו נבחנות תוכנות אנטיוירוס מול התקפות בעולם המציאות.
התוכנות מותקנות ללא שינוי הגדרות ברירת המחדל שלהן, על מנת לשקף את אופן השימוש של משתמש מן השורה.
במהלך הבדיקה מעומתות התוכנות מול מאות דפי אינטרנט זדוניים, המתקיפים את מחשבו של הגולש האומלל שמתחבר אליהם במגוון גדול של התקפות.
בחינה זו משקפת באופן הטוב ביותר את ביצועי התוכנות בפועל, אך היא גוזלת זמן ומשאבים רבים ולכן נבדקות בה רק תוכנות אנטיוירוס שנמצאו כמצטיינות בבדיקות אחרות.
בבדיקה זו מעמתים את תוכנות האנטיוירוס מול קבצים נגועים בתוכנות זדוניות הנמצאות במחשב עצמו.
התוכנות נבדקות בשתי רמות: הצלחתן לזהות קבצים נגועים לפני שיספיקו לגרום נזק, והצלחתן לתקן נזקים שעשה קובץ נגוע כשהורץ.
הבדיקה מחקה מצב נפוץ - המשתמש העתיק, בתמימות או בזדון, קובץ נגוע אל המחשב שברשותו.
תוכנת האנטיוירוס צריכה לזהות מיידית שהקובץ נגוע, לפני שתתבצע הרצה שלו שתגרום לנזק.
בנוסף, הבדיקה גם כוללת את המקרה שבו המשתמש הריץ בפועל את הקובץ הנגוע, אם מפני שלא שעה לאזהרות תוכנת האנטיוירוס או שמדובר במשתמש זדוני המעוניין, לצורך הדוגמה, להתקין תוכנת ריגול על מנת לעקוב אחר משתמש אחר באותו מחשב.
בבדיקה זו נבחנת מידת השפעתה של תוכנת אנטיוירוס על ביצועי המחשב.
הבדיקה מתבצעת על מחשב מודרני אך חלש - מעבד בסיסי, מעט זיכרון RAM וכונן קשיח מהסוג הבסיסי.
הבדיקה מתבצעת בשתי תצורות שונות: התקנה נקייה של מערכת ההפעלה, ומחשב שכביכול עבר שימוש ומותקנות בו תוכנות נפוצות.
הבדיקה עצמה מורכבת משתי שיטות.
הראשונה היא בדיקת משך הזמן לביצוע פעולות על קבצים, הרצת תוכנות וגישת אינטרנט.
השיטה השנייה מבוססת על תוכנה מסחרית מוכרת שמדרגת את ביצועי המחשב.
בדיקת זיהוי וירוסים חדשים שאינם מוכרים מראש לתוכנת האנטיוירוס
קצב ייצור התוכנות הזדוניות גדל משנה לשנה, ואיומי "יום האפס", אִיומים חדשים וטריים המתפשטים במהירות, נפוצים מאוד.
בדיקה זו, המכונה בדיקה היוריסטית/התנהגותית, מעמתת תוכנות אנטיוירוס מול וירוסים חדשים שאינם מוכרים לתוכנת האנטיוירוס.
תוכנות אנטיוירוס מבצעות ניחוש מושכל לגבי תוכן הקבצים ומנסות לאתר קוד שמאפייני פעולתו דומים למאפייני הפעולה של וירוסים.
הבדיקה כוללת גם זיהויים שגויים של קבצים תמימים כקבצים זדוניים.
בדיקת הצלחת תיקון מחשב שנגוע מראש בתוכנה זדונית
בדיקה זו מעמתת תוכנת אנטיוירוס שהותקנה זה עתה על מחשב נגוע מראש.
מידת ההצלחה נמדדת בהסרת הווירוסים ותיקון נזקים שכבר נעשו טרם ההתקנה.
זו סימולציה למצב נפוץ - משתמש מגלה שהמחשב שברשותו מפגין התנהגות של מחשב נגוע - איטיות, עומס תמידי על חיבור האינטרנט, חלונות קופצים מעצמם וכך הלאה.
לאחר שהנזק כבר נגרם המשתמש החרד מתקין תוכנת אנטיוירוס, וזו צריכה להתמודד הן עם הסרת חלקיו הפעילים של הווירוס והן עם תיקון נזקים שהוירוס כבר ביצע.
בדיקת הגנה מפני ניסיונות דיוג
דיוג (פישינג) הוא ניסיון זדוני לגנוב פרטים של המשתמש במחשב: ססמאות כניסה לאתרים (בפרט אתרים בהם אפשר לבצע תשלום, מה שיאפשר לפורץ לבצע רכישות בשם משתמש המחשב), פרטי כרטיס אשראי וכך הלאה.
על מנת למדוד יכולת זו הבדיקה מתבצעת על הדפדפן אינטרנט אקספלורר שההגנה שלו מפני דיוג נוטרלה.
הבדיקה מתבצעת בו-זמנית מול אתרים זדוניים שאותרו כאתרי דיוג על מנת שתוכנות האנטיוירוס יתמודדו מול אתגר זהה.
בדיקת זיהויים שגויים של קובץ תמים כנגוע בתוכנה כזדונית
תוכנות אנטיוירס עשויות לקבל תוצאות טובות יותר במבחנים אחרים אם הן בנויות על פי הכלל "אם יש ספק אז אין ספק", אך גישה זו מביאה למספר גדול של התרעות שווא.
בבדיקה זו נעשה ניסיון לדרג את מידת האמינות של תוכנות האנטיוירוס בהקשר זה, של התרעות שווא על קבצים נגועים, אתרים זדוניים וכדומה.
הצורך בבדיקה אינו תאורטי, שכן אם המשתמש יוצף בכמות גדולה של התראות שווא סביר שתחול עליו תסמונת "זאב זאב" - המשתמש יחדל להאמין לאזהרות האנטיוירוס ויתעלם מהן.
ATS 2500 GT היא מכונית ספורט בתצורת קופה מתוצרת יצרנית רכבי הספורט האיטלקית Automobili Turismo e Sport (A-T-S) אשר יוצרה בין השנים 1963–1965 בבולוניה, איטליה.
"ATS 2500 GT" מוגדרת כמכונית על.
החברה הוקמה על ידי פורשי פרארי קארלו קיטי וג'וטו ביזריני, אך לא זכתה להצלחה מסחרית ונסגרה תוך מספר שנים.
בשנת 2019 הסתיים תכנון של דגם מחודש "ATS GT" על בסיס מכונית מקלארן MP4-12C.
ליצרן היה דגם נוסף של מכונית "ATS" שהשתתפה במרוצי פורמולה 1 עונת 1963.
ATM (ראשי תיבות של "Addicted To Money") הוא סינגל שהוקלט על ידי הראפר האמריקאי ג'יי קול.
השיר יצא לאור ב-20 באפריל 2018 ביחד עם כל האלבום החמישי של קול, KOD, והופק על ידי ג'יי קול.
נשלח לרדיו העכשווי בארצות הברית ב -31 ביולי 2018, כסינגל השני באלבום.
השיר הופיע במקום השישי בבילבורד הוט 100.
השיר מכיל דגימה מתוך השיר "I'll Never Stop Loving You", שנכתב על ידי ניקולס ברודסזקי וסאמי קאהן, ובוצע על ידי אחמד ג'מאל.
הוידאו קליפ לשיר יצא ב-20 באפריל 2018, אותו יום בו האלבום "KOD" יצא.
את הקליפ ביימו קול וסקוט לייזר.
קול עצמו מככב בקליפ, בו הוא נראה מבזבז כסף, מפסיד אסימונים במשחק בלאקג'ק ואף משלם עבור מכונית באמצעות מסירת הגפיים שלו.
בשבוע הראשון של יציאת השיר "ATM" הופיע במקום הראשון בבילבורד הוט 100. השיר הוא הסינגל השני הכי מדורג של קול אחרי "Middle Child".
AVNRT - AV nodal reentrant tachycardia היא הפרעת קצב לב מסוג טכיקרדיה על-חדרית התקפית (Paroxysmal supraventricular tachycardia או PSVT), כלומר, קצב לב מהיר ממקור הנמצא מעל לסיב ההולכה על שם היס, הנגרם באופן פתאומי כתוצאה ממנגנון "כניסה מחדש" (מעגל ריאנטרי, "Reentry cycle") המתרחש בקישרית הפרוזדור-והחדר (Atrioventricular Node).
היא מהווה קרוב ל-60 אחוזים מהמקרים של טכיקרדיה על חדרית התקפית והיא הפרעת הקצב העל חדרית הסדירה השכיחה ביותר.
75 אחוזים מהסובלים מההפרעה הן נשים.
התסמינים יכללו לרוב פלפיטציות ("דפיקות לב", התסמין הנפוץ ביותר) ולעיתים כאבים בחזה, הזעה וסחרחורות.
הטיפול בהפרעת הקצב כולל ביצוע תמרונים להעלאת ההשפעה של העצב התועה על קצב הלב, מתן תרופות, ובמקרים נדירים ביצוע היפוך חשמלי מסונכרן.
על הטיפול לכלול גם בירור וסילוק גורמים אפשריים להחמרה כמו התייבשות, דימום, אלרגיה, זיהומים, ותרופות.
אירועים חוזרים ונשנים של AVNRT ידרשו לעיתים ביצוע אבלציה במהלכה ייצרבו התאים הפגומים במערכת ההולכה.
AVNRT מתרחש כאשר נוצר מעגל ריאנטרי בתוך או בסמוך לקוצב ה-AV.
המעגל מערב שני מסלולי העברת זרם חשמלי - מסלול איטי ומסלול מהיר, אשר שניהם נמצאים בעלייה הימנית.
המסלול האיטי ממוקם מתחת ומעט מאחורי קוצב ה-AV, ואילו המסלול המהיר ממוקם לרוב מעל לקוצב ה-AV.
שני הסיבים עשויים מרקמה עם מאפיינים אלקטרופיזיולוגיים הדומים לקוצב ה-AV, ולעיתים אף מתייחסים אליהם כחלק מקוצב ה-AV עצמו.
סגירת מעגל עלולה להתרחש כאשר האות החשמלי עובר דרך המסלול האיטי ואז מגיע וחוזר לאחור דרך המסלול המהיר.
אין מדובר בסיב הולכה נוסף המאפשר מעבר של הדחף החשמלי שלא דרך ה-AV, כזה המתרחש בתסמונת וולף–פרקינסון–וייט (מכונה "Accessory pathway").
ב-AVNRT מדובר בסיבי הולכה הנמצאים בעליות או המהווים חלק מקוצב ה-AV עצמו והם בעלי תכונות אלקטרופיזיולוגיות הדומות לתכונותיו של קוצב ה-AV.
בתסמונת וולף–פרקינסון–וייט לעומת זאת, מדובר בסיבי הולכה פתולוגיים נוספים הממוקמים באזור טבעות מסתמי הלב ומאפשרים מעבר ישיר של דחף חשמלי מהעליות אל החדרים ולהפך, ללא מעבר דרך קוצב ה-AV.
הסיבים בתסמונת וולף פרקינסון וייט הם בעלי תכונות אלקטרופיזיולוגיות הדומות לתכונות תאי שריר הלב עצמו.
התסמין הנפוץ ביותר של AVNRT הוא תחושה פתאומית של דפיקות לב מהירות וסדירות המורגשות באזור הצוואר (פלפיטציות).
הדבר נגרם כתוצאה מהתכווצות כמעט בו זמנית של העליות והחדרים בעת שהמסתם התלת פסיגי (המסתם הממוקם בין עלייה ימין לחדר ימין) סגור, מה שגורם ליצירת לחץ מוגבר ולחזרה של דם אחורה מהלב אל המערכת הוורידית.
דפיקות הלב המהירות עשויות לגרום לתחושת חרדה ובשל כך פעמים רבות עשוי המטופל או המטפל לשייך את התחושות להתקף חרדה.
במקרים מסוימים עשוי קצב הלב המהיר לגרום לירידה פתאומית בלחץ הדם מה שעלול לגרום לסחרחורות או במקרים נדירים אף להתעלפות.
חולים הסובלים ממחלת לב כלילית (היצרות של העורקים הכליליים כתוצאה מטרשת עורקים) עלולים לחוות כאבים תעוקתיים בחזה (כאבים לוחצים, לעיתים עם הקרנה לזרוע שמאל או ללסת) בעקבות קצב הלב המהיר ודרישת החמצן המוגברת של הלב.
במקרים רבים התסמינים יופיעו ללא סיבה מסוימת.
עם זאת, חלק מהחולים מדווחים על הופעה של תסמינים בעיקר לאחר הרמה של משא כבד או לאחר רכינה קדימה.
הופעת הפלפיטציות היא פתאומית ובמקרים מסוימים קודמת לה תחושה כאילו הלב מדלג על פעימה.
הפרעת הקצב עשויה להימשך דקות ואף שעות, אך היעלמותה תהיה פתאומית כמו הופעתה.
קצב הלב בזמן אפיזודה של AVNRT הוא לרוב בין 140–280 פעימות לדקה.
לעיתים ניתן לצפות בפעימות באזור הצוואר הנגרמות בשל התכווצותה של העלייה הימנית כנגד מסתם תלת פסיגי סגור.
AVNRT נגרם כתוצאה ממעגל ריאנטרי בקוצב ה-AV או בסיבי הולכה הסמוכים אליו.
מעגל ריאנטרי ("re-entrant" - "כניסה מחדש") הוא בסיסן של הפרעות קצב רבות.
כאשר קצב הלב הוא סדיר ותקין, יעבור הדחף החשמלי בשני הסיבים במהירות שונה, ומשם ימשיך בדרכו ללא הפרעה.
הבעיה במנגנון זה עלולה להיווצר כאשר מייד לאחר פעימה תקינה שמקורה בקוצב הראשי של הלב, מופיעה פעימה מוקדמת.
הדחף החשמלי המוקדם שמגיע מאחד מתאי הלב מנסה להיכנס דרך שני הסיבים על מנת להמשיך בדרכו ולהפעיל את תאי הלב, אך הוא מוצא את הסיב המהיר כשהוא בתקופה הרפרקטורית שלו ואינו זמין לקבלת גירוי חשמלי.
כתוצאה מכך עובר הדחף החשמלי בסיב האיטי בלבד.
עד שיגיע הדחף החשמלי למפגש החוזר בין שני הסיבים, הסיב המהיר יספיק להתאושש ויהיה זמין לקבל את הגירוי, מה שיגרום לדחף החשמלי להיכנס דרך סיב זה, אך מהצד האחר שלו, ולמעשה להיכנס למעגל חוזר של הפעלת שריר הלב שוב ושוב באופן מהיר.
בשלב זה, פעימה תקינה מהקוצב הראשי שתגיע אל שני הסיבים, תמצא את הסיבים בתקופה רפרקטורית, כך שלמעשה לא תוכל לעבור דרכם.
AVNRT עשוי להופיע בשלוש צורות:
"Slow-fast AVNRT" (מכונה גם "Common AVNRT" או "Typical AVNRT") היא הצורה הראשונה והנפוצה ביותר והיא מהווה 80–90 אחוזים מכלל מקרי ה-AVNRT.
בצורה זו עובר הדחף החשמלי בסיב האיטי יותר במהלך מעברו מהעליות אל החדרים (המסלול האנטרוגרדי), ובסיב המהיר יותר במהלך מעברו מהחדרים אל העליות (המסלול הרטרוגרדי).
מכיוון שההולכה הרטרוגרדית (מהחדרים אל העליות) מתבצעת דרך הסיב המהיר, הפעלתן של העליות (המתבטאת בגל ה-P) מתרחשת מייד לאחר הפעלתם של החדרים (המתבטאת בקומפלקס QRS).
כתוצאה מכך, הזמן העובר בין קומפלקס ה־QRS לבין גל ה-P שלאחריו (מרווח R-P) הוא קצר - פחות מחצי הזמן העובר בין קומפלקס QRS אחד למשנהו.
מרווח R-P עשוי להיות כה קצר, עד שבמקרים רבים גל ה-P לא ייראה כלל בתרשים הא.ק.ג., כיוון שהוא ייבלע בתוך קומפלקס ה-QRS.
במקרים אלו עשוי גל ה-P להיראות כגל R נוסף לאחר גל ה-R הרגיל ("pseudo R prime") בליד V1, או כגל S (pseudo S) בלידים התחתונים (2,3 ו-AVF).
"Fast-slow AVNRT" (מכונה גם "Uncommon AVNRT") היא הצורה השנייה והנפוצה פחות (כעשרה אחוזים מהמקרים), במהלכה משתמש הדחף החשמלי בסיב המהיר יותר לצורך מעבר אל החדרים (המסלול האנטרוגרדי) ובסיב האיטי יותר לצורך מעבר לכיוון העליות (המסלול הרטרוגרדי).
מכיוון שההולכה לכיוון העליות מתבצעת דרך המסלול האיטי, הפעלת העלייה תתעכב וכתוצאה מכך גל ה-P יופיע מאוחר יותר ומרווח R-P בא.ק.ג.
"Slow-Slow AVNRT" (מכונה גם "Atypical AVNRT") היא צורה נוספת ולא שכיחה, במהלכה הדחף החשמלי יורד מהעליות אל החדרים (המסלול האנטרוגרדי) דרך סיב ההולכה האיטי, וחוזר מהחדרים אל העליות (המסלול הרטרוגרדי) דרך סיב הולכה איטי עלייתי.
צורה זה נדירה ושכיחותה היא בין 1–5 אחוזים מהמקרים.
אם התסמינים מופיעים או נמשכים בזמן שהמטופל מחובר למוניטור לבבי ולא.ק.ג., ניתן לראות את השינויים שפורטו בתרשים הא.ק.ג.
בחלק מהמקרים יסבול המטופל מתסמינים שיחלפו באופן ספונטני בטרם תבוצע לו בדיקת א.ק.ג., במקרים אלו ייתכן ויומלץ על ניטור ותיעוד של קצב הלב לפרק זמן מסוים באמצעות מוניטור הולטר.
במקרים בהם גם בהולטר לא נמצאה הסיבה לתסמינים, יהיה צורך לעיתים בהשתלה של התקן תת-עורי המאפשר תיעוד של קצב הלב באופן רציף וממושך.
כל אחת מהבדיקות שפורטו מאפשרת גם לבצע אבחנה מבדלת בין AVNRT להפרעות קצב מסוג אחר שעלולות לגרום לאותם התסמינים, כדוגמת פרפור עליות, רפרוף עליות, סינוס טכיקרדיה, טכיקרדיה חדרית וטכיקרדיה המקושרת לתסמונת וולף פרקינסון וויט (AVRT).
בדיקות דם שיבוצעו למטופלים שהתלוננו על פלפיטציות כוללות:
בדיקות של תפקוד בלוטת התריס (TFTs) - יתר פעילות של הבלוטה עשויה לגרום ל-AVNRT
בדיקות אלקטרוליטים - הפרעות באשלגן, סידן ומגנזיום עלולות לגרום ל-AVNRT
בדיקה של מרקרים קרדיאלים כדוגמת טרופונין - בעיקר במטופלים שחוו גם כאבים בחזה, זאת על מנת לשלול אוטם שריר הלב כגורם או כתוצאה של הפרעת הקצב.
הטיפול ב-AVNRT מתחלק להפסקת הפרעת הקצב, ולטיפול מניעתי שמטרתו זיהוי הגורם להפרעה וטיפול בו, על מנת למנוע אפיזודות נוספות.
הטיפול בהפרעה עצמה כולל תמרונים פיזיים שונים, טיפול תרופתי וטיפול חשמלי.
הטיפול המניעתי כולל טיפול תרופתי והליכים פולשניים כגון אבלציה.
ניתן לטפל באפיזודה של AVNRT באמצעות חסימה זמנית של קוצב ה-AV למעבר זרם חשמלי.
חסימה של קוצב ה-AV תשבור את המעגל הריאנטרי ותאפשר לקוצב הראשי של הלב לשוב ולהכתיב את קצב הלב.
הטיפול הראשון הנשקל לצורך הפסקת הפרעת הקצב הוא גירוי של העצב התועה (גירוי וגאלי) באמצעות תמרונים פיזיים שונים.
העצב התועה מעצבב את הלב במסגרת מערכת העצבים הפאראסימפתטית וגירוי שלו יגרום לטון פראסימפתטי מוגבר ולהפרשת אצטילכולין שישפיע על קוצב ה-AV ויאט את ההולכה בו.
תמרונים הגורמים לגירוי העצב התועה כוללים עיסוי בעורק הקרותיד, תמרון ולסאלבה - עצירת הנשימה והגברת הלחץ התוך בטני באמצעות לחיצה, עצירת הנשימה למספר שניות ונשיפה ממושכת אל תוך קשית או צינור צר כלשהו.
אם טיפול זה לא צלח, או אם אין אפשרות לבצעו, ניתן לנסות לחסום את קוצב ה-AV באמצעות שימוש בתרופות במתן תוך ורידי.
תרופת הבחירה היא אדנוזין הגורמת לחסימה מוחלטת של קוצב ה-AV ובכך שוברת את מעגל הריאנטרי ומאפשרת חזרה לתפקוד של הקוצב הראשי.
אדנוזין חוסמת את ההולכה בקוצב ה-AV בלבד והיא נחשבת לתרופה בטוחה בשל זמן מחצית החיים הקצר שלה והשפעתה המהירה והמוגבלת.
אם הטיפול באמצעות אדנוזין לא צלח, ניתן להשתמש בתרופות כמו חוסמי בטא או חוסמי תעלות סידן, שגורמות להאטה בהולכה בקוצב ה-AV, במטרה לאפשר את שבירת המעגל הריאנטרי.
חוסמי הסידן המקובלים לטיפול הם וראפאמיל ודיליטזאם.
יש לנקוט זהירות במתן אדנוזין וחוסמי בטא לחולים עם אסתמה שכן תרופות אלו עשויות לגרום לספאזם של דרכי הנשימה.
תרופות נוספות שאינן נפוצות בשימוש ל-AVNRT הן תרופות אנטיאריתמיות כמו אמיודארון ו-Flecainide.
טיפול חשמלי באמצעות מתן שוק חשמלי מסונכרן נשקל רק אם הפרעת הקצב גורמת לסימני חוסר יציבות המודינמית המתבטאים בתת לחץ דם או בירידה ברמת ההכרה, או אם מתפתחת אי ספיקת לב אקוטית ובצקת ריאות.
מתן שוק חשמלי מכניס את כל תאי הלב לתקופה רפקטורית ובך שובר את מעגל הריאנטרי ומאפשר לקוצב הראשי לחזור לפעילות.
בטרם מתן שוק חשמלי יטופל החולה באמצעות תרופות לסדציה ואנלגזיה.
AVNRT הוא מצב שפיר שברוב המקרים אינו מסכן חיים.
מסיבה זו, טיפול מונע אינו הכרחי, אך מוצע לחולים הסובלים מאירועים חוזרים ומעוניינים למנוע את הופעת התסמינים.
חלק מהחולים הבוחרים שלא לקבל טיפול מונע מדווחים בהמשך על היעלמות התסמינים באופן ספונטני.
הפחתה או הימנעות מגורמים מחמירים, למשל תרופות (כמו פוזיד, ונטולין, דובוטמין) וגורמי עקה גופנית או נפשית אחרים עשויה למנוע אירועים חוזרים.
טיפול הבחירה התרופתי הניתן לחולים המעוניינים בכך כולל חוסמי תעלות סידן או חוסמי בטא.
תרופות אחרות הנמצאות בשימוש תדיר פחות כוללות אמיודורון, flecainide ובמקרים מסוימים דיגוקסין.
תרופות אלו יעילות באופן חלקי במניעת אירועים חוזרים של AVNRT, אך צריכות להילקח לאורך זמן.
אלטרנטיבה נוספת כוללת הליך פולשני במהלכו מוחדר קטטר דרך וריד גדול ודרכו נבדקת מערכת ההולכה החשמלית של הלב.
במידת הצורך ניתן לבצע צריבה (אבלציה) של סיב ההולכה האיטי באמצעות שימוש באנרגיית חום, כך שאותו סיב לא יוכל יותר להוליך זרם חשמלי.
סיכויי ההצלחה של הפרוצדורה גבוהים יחסית ואילו הסיבוכים הם בשכיחות יחסית נמוכה וכוללים נזק לקוצב ה-AV שעשוי לגרום לצורך בהשתלת קוצב לב.
AVRT - Atrioventricular reentrant tachycardia או Atrioventricular reciprocating tachycardia, היא הפרעת קצב הלב מסוג טכיקרדיה על חדרית התקפית (PSVT), כלומר, טכיקרדיה ממקור הנמצא מעל לסיב ההולכה על שם היס, הנגרמת כתוצאה ממנגנון "כניסה מחדש" ("Re-entrant").
הפרעה זו נגרמת בחולים הסובלים מתסמונת וולף–פרקינסון–וייט שבה קיים סיב הולכה פתולוגי המקשר חשמלית בין העליות לחדרים.
סיב זה מאפשר מעבר של הדחף החשמלי שלא דרך קשר הפרוזדור והחדר, מה שגורם להפעלה מוקדמת מהתקין של חדרי הלב.
סימפטומים של AVRT עשויים לכלול פלפיטציות, סחרחורות, כאבים בחזה (בעיקר בחולים עם מחלת לב כלילית) ולעיתים התעלפות.
במקרים מסוימים עלולה הפרעת הקצב לגרום לתת לחץ דם וירידה ברמת ההכרה.
הטיפול ב-AVRT מערב ביצוע תמרונים פיזיים שמטרתם היא להעלות את השפעתו של העצב התועה על קצב הלב על מנת לגרום להאטת הקצב, טיפול תרופתי ולעיתים אף טיפול חשמלי.
במערכת הולכה חשמלית תקינה, דחף חשמלי ראשוני (דה-פולריזציה) מופק על ידי הקוצב הראשי של הלב, עובר בעליות הלב וגורם להפעלתן, ומשם מגיע אל קשר הפרוזדור והחדר (AV node).
קשר הפרוזדור והחדר משהה את התקדמות הדחף החשמלי לפרק זמן של 120–200 מילישניות בטרם ממשיך הדחף אל חדרי הלב.
להשהיה זו חשיבות רבה על מנת לאפשר לעליות לסיים להתכווץ ולהעביר את הדם שבהן אל החדרים, בטרם יופעלו החדרים עצמם ויתכווצו.
במצב תקין מהווה קשר הפרוזדור והחדר את המעבר החשמלי היחיד בין העליות והחדרים, כך שרק דרכו יכול לעבור דחף חשמלי.
תסמונת וולף–פרקינסון–וייט היא מצב שבו קיים סיב חשמלי נוסף ("Accessory Pathways") המאפשר מעבר של דחף חשמלי בין העליות והחדרים ובכך יוצר מעקף ופוגע בבלעדיותו של קשר הפרוזדור והחדר.
סיב ההולכה הנוסף מכונה "סיב הולכה על שם קנט" ("Bundle of Kent") והוא עשוי לאפשר מעבר של דחף חשמלי מהעליות אל החדרים בלבד (במסלול האנטרוגרדי), מהחדרים אל העליות בלבד (במסלול הרטרוגרדי), או לשני הכיוונים.
המצב הנפוץ ביותר הוא הולכה דו כיוונית, הולכה רטרוגרדית בלבד נפוצה בכ-15 אחוזים מהמקרים ואילו הולכה אנטרוגרדית בלבד כמעט ואינה קיימת.
אם הסיב העוקף מאפשר הולכה אנטרוגרדית מהעליות אל החדרים, דחף חשמלי שיגיע מכיוון הקוצב הראשי צפוי לעבור אל החדרים בשני מסלולים נפרדים.
המסלול הראשון הוא המסלול התקין - קשר והפרוזדור והחדר שהוא סיב איטי הדואג להשהות את הדחף בטרם מעברו אל החדרים, ואילו השני הוא הסיב העוקף, שהוא סיב מהיר יותר למעבר ואינו מעכב את הדחף החשמלי.
סיב עוקף המאפשר הולכה אנטרוגרדית צפוי לגרום להפעלה מוקדמת מהתקין של החדרים, זאת בשל היעדר השהיה של הדחף החשמלי בקשר הפרוזדור והחדר.
יתבטא קיומו של סיב מסוג זה במרווח P-R קטן מ-3 משבצות קטנות, המעיד על היעדר עיכוב של הדחף החשמלי, ובגל דלתא שיקדים את קומפלקס ה-QRS ומבטא את מעברו של הדחף החשמלי במסלול שאינו קשר הפרוזדור והחדר.
אם הסיב העוקף מאפשר הולכה רטרוגרדית בלבד (מהחדרים אל העליות), הדחף החשמלי שיוצא מהקוצב הראשי יעבור אל החדרים אך ורק דרך קשר הפרוזדור והחדר, כמו שהוא עובר במצב התקין, כך שהחדרים לא יופעלו מוקדם מהתקין.
במצב זה לא ייראו שינויים בא.ק.ג.
ועל כן מכונה הסיב העוקף במצב זה "סיב נסתר" או "מסלול נסתר" ("Concealed pathway").
גם סיב נסתר מסוג זה עדיין יכול להוות חלק ממנגנון ריאנטרי ולגרום ל-AVRT.
בזמן שקצב הלב הוא סדיר והמקצב הוא תקין, לא צפוי סיב ההולכה העוקף לגרום להפרעה כלשהי בפעילות הלב.
עם זאת, מבנה אנטומי זה, בשילוב עם התרחשות של פעימה עלייתית או חדרית מוקדמת
(דה פולריזציה לא צפויה שמייצר אחד מתאי הלב), עשויים לגרום יחד להיווצרות של מעגל ריאנטרי.
כאמור, אם הסיב העוקף מאפשר מעבר אנטרוגרדי מהעליות אל החדרים, דחף חשמלי שיגיע מהעליות אל החדרים יעבור דרך שני המסלולים, כאשר הוא גורם להפעלה מוקדמת של החדר דרך הסיב העוקף.
לאחר מעבר הדחף החשמלי בשני המסלולים - התקין והעוקף, ייכנסו שני המסלולים לתקופת התאוששות שבה לא יהיו זמינים לקבלת גירוי נוסף.
קשר הפרוזדור והחדר מוליך לאט יותר את הדחף החשמלי ועל כן הוא צפוי להתאושש מהר יותר מאשר הסיב העוקף, כך שבתקופת זמן מסוימת יהיה קשר הפרוזדור והחדר זמין לקבלת גירוי נוסף ואילו סיב ההולכה העוקף טרם יהיה זמין לכך.
דחף חשמלי מוקדם (פעימה מוקדמת) שיגיע בתקופת זמן זו, יעבור דרך קשר הפרוזדור והחדר בלבד ויפעיל את החדרים, אך בנוסף לכך גם יפגוש את סיב ההולכה העוקף מצידו השני (מהצד החדרי שלו), שבשלב זה כבר יסיים את תקופת ההתאוששות שלו ויהיה זמין לקבלת גירוי נוסף.
כתוצאה מכך יעבור הדחף החשמלי דרך הסיב העוקף באופן רטרוגרדי (מהחדרים אל העליות), משם יחזור אל קשר הפרוזדור והחדר, דרכו יעבור בחזרה אל החדרים וחוזר חלילה.
באופן זה יופעל הלב במהירות גבוהה שוב ושוב.
פעימה תקינה מהקוצב הראשי של הלב שתנסה לעבור אל החדרים בשלב זה, תמצא את שני המסלולים - קשר הפרוזדור והחדר וסיב ההולכה העוקף, בתקופה רפרקטורית, ועל כן לא תוכל לעבור באף אחד משני הסיבים.
מנגנון זה מכונה מעגל ריאנטרי (Re-entrent - כניסה מחדש).
AVRT מחולק לשני סוגים בהתבסס על אופן ההולכה החשמלית במסלולים השונים:
AVRT עם הולכה אורטודרומית (Orthodromic AVRT) - הדחף החשמלי עובר במסלולו האנטרוגרדי (מהעליות אל החדרים) דרך קשר הפרוזדור והחדר, ובמסלולו הרטרוגרדי (מהחדרים אל העליות) דרך סיב ההולכה העוקף.
בסוג זה של AVRT צפוי להראות קצב לב במהירות של בין 200–300 פעימות לדקה, קומפלקס QRS צר (כיוון שהדחף החשמלי עובר במסלולו התקין בדרכו אל החדרים) והיעדר גלי P או נוכחות של גלי P לאחר קומפלקס QRS.
למעשה בסוג זה של AVRT, תרשים הא.ק.ג.
יהיה דומה לתרשים שיופק בעת הפרעת קצב מסוג AVNRT.
AVRT עם הולכה אורטודרומית הוא הסוג הנפוץ יותר של AVRT.
AVRT עם הולכה אנטידרומית (Antidromic AVRT) - הדחף החשמלי עובר במסלולו האנטרוגרדי (מהעליות אל החדרים) דרך סיב ההולכה העוקף, ובמסלולו הרטרוגרדי (מהחדרים אל העליות) דרך קשר הפרוזדור והחדר.
בסוג זה של AVRT צפוי להראות גם כן קצב לב במהירות של בין 200–300 פעימות לדקה, אך עם קומפלקס רחב בשל מעבר הדחף החשמלי אל החדרים במסלול עוקף, שלא דרך קשר הפרוזדור והחדר.
עשוי להיות דומה מאוד לתרשים א.ק.ג.
שכיחותו של AVRT מסוג זה היא כ-5 אחוזים מכלל מקרי ה-AVRT.
הטיפול ב-AVRT תלוי בהופעה הספציפית של הפרעת הקצב אצל כל חולה וחולה וכן בחומרת הסימפטומים הנגרמים כתוצאה מההפרעה.
מטרתם הכללית של כל הטיפולים היא להפסיק או להאט מאוד את ההולכה בקשר הפרוזדור והחדר ובכך להפסיק את המעגל הריאנטרי ולאפשר לקוצב הראשי של הלב להיכנס לפעולה מחדש.
הטיפול בתסמונת תסמונת וולף–פרקינסון–וייט כולל לעיתים ביצוע אבלציה - צריבה של סיב ההולכה העוקף באמצעות שימוש באנרגיית חום, כך שהסיב לא יוכל יותר להוליך זרם חשמלי.
הטיפול ב-AVRT עם הולכה אורטודרומית
אם המטופל יציב המודינמית ואינו מציג סימנים של תת-לחץ דם, בצקת ריאות או ירידה ברמת ההכרה, הטיפול הראשון שיישקל יהיה ביצוע תמרון פיזי לצורך גירוי של העצב התועה (גירוי וגאלי).
העצב התועה מעצבב את הלב במסגרת מערכת העצבים הפאראסימפתטית וגירוי שלו יגרום לטון פראסימפתטי מוגבר ולהפרשת אצטילכולין שישפיע על קשר הפרוזדור והחדר ויאט את ההולכה בו.
אם טיפול זה לא צלח, או אם אין אפשרות לבצעו, ניתן לנסות לחסום את קשר הפרוזדור והחדר באמצעות שימוש בתרופות במתן תוך ורידי.
תרופת הבחירה היא אדנוזין הגורמת לחסימה מוחלטת של קשר הפרוזדור והחדר ובכך מאפשרת חזרה לתפקוד של הקוצב הראשי והפסקת מעגל הריאנטרי.
אדנוזין חוסמת את ההולכה בקשר הפרוזדור והחדר בלבד והיא נחשבת לתרופה בטוחה בשל זמן מחצית החיים הקצר שלה והשפעתה המהירה והמוגבלת.
אדנוזין עלולה לגרום לספאזם של דרכי הנשימה ועל כן היא אינה מומלצת בחולים עם אסתמה.
תרופות נוספות הנמצאות בשימוש במקרים של AVRT עם הולכה אורטודרומית הן חוסמי תעלות סידן שגורמות להאטה בהולכה החשמלית בקשר הפרוזדור והחדר ועשויות גם הן לגרום להפסקת המעגל הריאנטרי.
טיפול חשמלי באמצעות מתן שוק חשמלי מסונכרן נשקל רק אם הפרעת הקצב גורמת לסימני אי יציבות המודינמית, המתבטאים בתת-לחץ דם או בירידה ברמת ההכרה, או אם מתפתחת אי ספיקת לב אקוטית ובצקת ריאות.
כמו כן יש לשקול היפוך חשמלי אם הטיפולים החלופיים לא צלחו.
מתן שוק חשמלי מכניס את כל תאי הלב לתקופה רפקטורית ובכך שובר את מעגל הריאנטרי ומאפשר לקוצב הראשי לחזור לפעילות.
הטיפול ב-AVRT עם הולכה אנטידרומית
במטופלים שאינם מציגים סימנים של תת-לחץ דם, בצקת ריאות או ירידה ברמת ההכרה ניתן לנסות לטפל בתרופות אנטי אריתמיות כדוגמת אמיודארון ופרוקאין אמיד.
אם אין תגובה לטיפול התרופתי יהיה צורך גם כאן בטיפול באמצעות שוק חשמלי.
ATLiens הוא אלבום האולפן השני של צמד ההיפ הופ האמריקאי אאוטקאסט.
האלבום יצא לאור ב-27 באוגוסט 1996, על ידי חברות התקליטים לה-פייס רקורדס ואריסטה רקורדס.
בין השנים 1995 ל-1996 הקליטו אאוטקאסט את האלבום בסשנים במספר אולפנים באטלנטה - בוסטאון, דופלר, PatchWerk, דרגון דרגון ו-LaCoCo, כמו גם אולפני Chung King ו-Sound On Sound בניו יורק.
האלבום כולל צלילי הפקה בהשראת החלל החיצון, כאשר אאוטקאסט והמפיקים אורגנייזד נויז משלבים אלמנטים של דאב, רוק פסיכדלי וגוספל בקומפוזיציות.